Document ID: 31998R1048

Title and Content:
ΚΑΝΟΝΙΣΜΟΣ (ΕΚ) αριθ. 1048/98 ΤΟΥ ΣΥΜΒΟΥΛΙΟΥ της 18ης Μαΐου 1998 για τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο και την αυτόνομη προσωρινή απαλλαγή ορισμένων στροβίλων αερίου από τους τελωνειακούς δασμούς ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), καθιέρωσε μια ονοματολογία των εμπορευμάτων, γνωστή ως «συνδυασμένη ονοματολογία» 7 ότι ο κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως Κοινοτικού Τελωνειακού Κώδικα (2), προβλέπει διατάξεις που αφορούν τους όρους υπαγωγής ορισμένων εμπορευμάτων σε ευνοϊκό δασμολογικό καθεστώς εισαγωγής λόγω της τελικής χρήσης τους 7 ότι ο εφοδιασμός των κοινοτικών κατασκευαστών σταθμών συνδυασμένης παραγωγής θερμότητας και ηλεκτρικής ενέργειας με ορισμένους στρόβιλους αερίου εξαρτάται επί του παρόντος σε σημαντικό βαθμό από εισαγωγές από τρίτες χώρες 7 ότι η χρησιμοποίηση αυτών των σταθμών συνδυασμένης παραγωγής θερμότητας και ηλεκτρικής ενέργειας ευνοεί το περιβάλλον 7 ότι, ως εκ τούτου, είναι σκόπιμο να χορηγηθεί, σε αυτόνομη βάση, απαλλαγή από τους τελωνειακούς δασμούς γι' αυτά τα μηχανήματα δυνάμει του καθεστώτος ειδικού προορισμού, για περιορισμένο χρονικό διάστημα 7 ότι είναι σκόπιμο να εισαχθεί στη συνδυασμένη ονοματολογία μια διάκριση για τα εν λόγω προϊόντα, που θα συνοδεύεται από διατάξεις σχετικά με τελική χρήση τους 7 ότι συνεπώς είναι σκόπιμο να τροποποιηθεί ανάλογα η συνδυασμένη ονοματολογία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Το παράρτημα Ι δεύτερο μέρος του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού. 2. Οι τροποποιήσεις των διακρίσεων της συνδυασμένης ονοματολογία που προβλέπει ο παρών κανονισμός εφαρμόζονται ως διακρίσεις του Taric μέχρις ότου εισαχθούν στη συνδυασμένη ονοματολογία σύμφωνα με τους όρους που καθορίζονται στο άρθρο 12 του κανονισμού (ΕΟΚ) αριθ. 2658/87. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Μαΐου 1998.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 2519
1718
2520
4380
3737
4256

EuroVoc IDs (Expanded): 2519
1718
2520
4380
3737
4256

Dataset Source: meu

Split: train